Polisi imetetea hatua hiyo ya kutumia nyoka kwa mshukiwa

Maafisa katika video hiyo wameonekana wakicheka  huku wengine waliokuwa wakimhoji mshukiwa wakionekana kumtatia nyoka shingoni mwa mshukiwa huyo aliyefungwa pingu huku akipiga kelele mashariki mwa eneo la Papua.

Inaaminika mshukiwa alikuwa ameiba simu za mkononi.

Afisa mkuu wa polisi katika enee hilo, amesema haikupaswa kufanyika hivyo lakini ametetea mbinu hiyo akieleza kwamba nyoka huyo hana sumu.

"Tumechukua hatua kali dhidi ya maafisa waliohusika," Tonny Ananda Swadaya inaarifiwa alisema katika taarifa, akiongeza kwamba maafisa hao hawakumpiga mshukiwa. 

Walichukua hatua kwa hiari yao kujaribu kumfanya mshukiwa akiri makosa, alisema. 

Wakili anayetetea haki za binaadamu Veronica Koman ametuma ujumbe kwenye mtandao wa Twitter ulioonyesha video hiyo, akidai kuwa maafisa hivi karibuni walimtishia mwanaharakati anayetetea uhuru wa Papua kwa nyoka akiwa gerezani.

Sauti katika kando hiyo ya video inaarifiwa kusikika ikitishi... Endelea na makala kwa vibambo vingine 4000 isizidi:
a kumweka nyoka huyo ndani ya mdomo wa mshukiwa na ndani ya suruali yake.

Je ni kwa nini watu wengi wanaoumwa na nyoka wanazidi kufariki?

Ni kawaida kusikia ripoti za ukiukaji wa haki za binaadamu kutoka Papua, eneo ambako wanaharakati wa kutetea kujitenga  kwa muda mrefu wamepigania uhuru kutoka kwa Indonesia. 

Maeneo yenye utajiri wa rasilmali yanapakana na Papua New Guinea na yalijumuishwa kuwa sehemu ya Indonesia mnamo 1969.